पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. सिविल अस्पताल की इमरजेंसी में रविवार की शाम एक महिला आई और उसने डॉक्टर राजकुमार को शिकायत दी कि उससे दुष्कर्म किया गया है। महिला के अनुसार वह मेडिकल करवाना चाहती है। डॉक्टर ने उसे फीस भरने को कहा। फिर बोली- पैसे लेकर आती हूं। लेकिन लौटी नहीं।
इमरजेंसी में तैनात डॉक्टर राजकुमार के अनुसार महिला ने उन्हें बताया कि कुछ लोग उसे तीन महीने पहले राजस्थान से अगवा करके लाए हैं। जालंधर कैंट स्टेशन के पास उसे रखा गया था। लगातार मारपीट भी की जाती थी।
रविवार शाम को भी पीटा। पुलिस वाले भी आए, लेकिन उन्हें भगा दिया। वह उनके खिलाफ केस करना चाहती है। मेडिकल करवाना चाहती है। लेकिन बाद में वह गायब हो गई। हालांकि उन्होंने इस बारे में पुलिस को कोई सूचना नहीं भेजी है।
कैंट स्टेशन के बाहर हुआ था झगड़ा
ञ्चकैंट स्टेशन के माल गोदाम के पास अक्सर कुछ लोग झुग्गियां बनाकर रहने लगते हैं। इन दिनों भी ऐसे ही कुछ खानाबदोश परिवार रहते हैं। इन्हीं परिवारों में से कुछ लोगों ने शराब पीकर रविवार की शाम झगड़ा किया था। कैंट जीआरपी के अनुसार हंगामा बहुत बढ़ा, तो उन्होंने उन लोगों को खदेड़ दिया था। हो सकता है झगड़े में कोई महिला भी घायल हुई और वह इलाज के लिए सिविल अस्पताल पहुंची हो। महिला का अपहरण करके लाया गया, इसके बारे में उन्हें कोई जानकारी नहीं है। हंगामे के बाद उन परिवारों को रेलवे की जमीन से हटने को कहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn